b"\n_START_ARTICLE_\nKampung Gong Sentol, Kuala Terengganu\n_START_SECTION_\nAsal Usul\n_START_PARAGRAPH_\nKampung Gong Sentol ini mempunyai bentuk rupa bumi berbukit dan dikelilingi dengan tanah pamah yang sesuai untuk pertanian selain daripada satu anak sungai yang menjadikan kawasan Kampung Gong Sentol subur untuk dijadikan kawasan pertanian terutamanya padi, buah- buahan, sayur- sayuran,tembakau dan perlbagai jenis tumbuhan bermusim.(Awang bem adalah penjual sayur, ikan dan barang- barang runcit)_NEWLINE_Menurut cerita penduduk awal kampung ini yang disampaikan secara lisan kepada setiap generasi, kampung ini diberi nama Gong Sentol kerana terdapat banyak pokok Sentol iaitu sejenis pokok yang mengeluarkan buah berwarna hijau ketika muda dan kuning apabila sudah masak. Manakala nama Gong pula diambil sempena keadaan bentuk muka bumi yang tinggi seperti bukit. Bentuk muka bumi yang berbukit ini juga dikenali sebagai 'GONG' yang bermaksud tanah yang tinggi. Maka diberi nama Gong Sentol.\n_START_SECTION_\nSosio ekonomi\n_START_PARAGRAPH_\nManakala sosio ekonomi di kampung ini semakin berkembang dari masa ke semasa. Dimana pada era sebelum 80 an, kebanyakkan penduduk kampung ini mengusahakan pertaniaan secara kecil- kecilan serta menjalankan kerja- kerja pertukangaan. Apabila sistem jalanraya dan telekomunikasi serta taraf pendidikan meningkat, penduduk generasi baru mula meneroka bidang- bidang kerjaya yang lebih luas seperti menjalankan pertanian secara lebih bersistematik terutamanya dalam tanaman tembakau. Mereka juga berjaya melanjutkan pelajaran keperingkat tertinggi dan akhirnya ada yang menjawat di sektor swasta mahupun kerajaan. Maka lahirlah golongan- golongan ilmiah dan profesional seperti doktor, guru, arkitek, wartawan dan sebagainya.\n_START_SECTION_\nKemasyarakatan\n_START_PARAGRAPH_\nManakala dari sudut kemasyarakatan, penduduk- penduduk di Kampung Gong Sentol terbahagi kepada dua kelompok iaitu mengikut parti politik. Walaubagaimanapun, mereka masih dapat hidup bersama dan menjalankan kerja- kerja kemasyarakatan secara bersama kecuali di dalam beberapa perkara seperti majlis- majlis seperti yang melibatkan kehadiran ketua parti politik kedua dua belah pihak.\n_START_SECTION_\nTarikan perlancongan\n_START_PARAGRAPH_\nKampung Gong Sentol mempunyai beberapa daya tarikan pelancongan seperti penanaman padi secara tradisional. Pelancong- pelancong berpeluang untuk melihat dengan lebih dekat bagaimana proses penanaman padi secara tradisional iaitu dimulakan dengan proses tabur, mencabut semai dan menyemai anak padi di mana ia dijalankan secara berperingkat oleh golongan lelaki dan wanita. Selain itu, di Kampung GOng Sentol juga terdapat beberapa tumbuhan yang jarang dijumpai seperti Pokok Jambu Arang (Anggur Malaysia) dan juga buah Pepisang.\n_START_SECTION_\nPoskod\n_START_PARAGRAPH_\nPoskod yang digunakan di Kampung Gong Sentol, Kuala Terengganu, Terengganu adalah 21200."